<kommunevåpen, midtstilt>

|  |  |  |  |
| --- | --- | --- | --- |
| <namnet på deltakaren  adressa til deltakaren> | | | Unntatt offentlegheit, jf. offl. § 13, jf. fvl. §§ 13 flg. |
|  | | | |
|  | Vår referanse: | Dato: | |
|  | (Oppgi referanse ved alle førespurnader) |  | |

**Vedtak: Permanent stans i opplæringa i norsk og samfunnskunnskap**

Kommunen stansar opplæringa di i norsk og samfunnskunnskap frå <sett inn dato>. Du får ikkje fortsette i opplæringa i norsk og samfunnskunnskap.

**Personopplysningar**

Namn:

Personnummer (eventuelt DUF-nummer):

**Grunngivinga for vedtaket**

Kommunen viser til vedtak av <sett inn dato> der du blei innvilga opplæring i norsk og samfunnskunnskap.

Kommunen kan stanse opplæringa permanent dersom det er godt grunngitt i forhold som gjeld deg, jf. integreringslova § 36. Kommunen kan for eksempel stanse opplæringa dersom du har mykje fråvær, eller dersom du har ein oppførsel, i eller utanfor opplæringa, som kan gjere det vanskeleg for deg sjølv eller andre deltakarar å gjennomføre programmet. Alvorleg eller langvarig sjukdom kan også vere ein grunn til å stanse opplæringa dersom permisjon frå opplæringa på grunn av sjukdom ikkje er aktuelt.

Kommunen har vurdert ditt tilfelle og bestemt at det er grunnlag for å stanse opplæringa di i norsk og samfunnskunnskap permanent. Vedtaket er heimla i integreringslova § 36.

<Sett inn nærmare grunngiving der både vilkåra for permanent stans og vurderingane som er gjorde, kjem fram. Tilpass lengda på grunngivingane etter kor omfattande vurderingane som ligg til grunn, er. Grunngivinga bør omfatte kvifor det er valt permanent stans i staden for mellombels stans. Deltakaren skal ha fått eit varsel om at kommunen vurderer permanent stans, og høve til å uttale seg om saka. Det bør komme fram om deltakaren har valt å uttale seg etter å ha fått varselet, og kva deltakaren i så fall har sagt.>

Dette betyr at du ikkje får delta i opplæringa i norsk og samfunnskunnskap frå <sett inn dato>, og at du har mista retten til opplæring.

Vedtaket inneber også at du sjølv har ansvaret for å oppfylle plikta til opplæring i norsk og samfunnskunnskap etter lova. Du har <sett inn antal> timar norskopplæring og <sett inn antal> timar samfunnskunnskap igjen for å oppfylle denne plikta.

**Du kan klage på dette vedtaket**

Du kan klage på dette vedtaket dersom du meiner det er feil, eller dersom du ikkje er einig, sjå integreringslova § 47. Fristen for å klage er tre veker frå du mottok vedtaket, eller frå du blei gjord kjend med vedtaket, sjå forvaltningslova § 29. I klagen bør du skrive kvifor du er ueinig, og du må skrive under med namnet ditt. Du skal sende klagen til kommunen.

Kommunen vil lese klagen og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klagen til Statsforvaltaren. Statsforvaltaren vil da vurdere saka di og behandle klagen.

Kommunen har plikt til å gi deg rettleiing om regelverket og korleis du skal klage, dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønsker å sjå saksdokumenta.

Du kan også be om at vedtaket ikkje blir sett i verk før klagefristen er ute eller klagen er avgjord, sjå forvaltningslova § 42.

|  |  |
| --- | --- |
| Vennleg helsing |  |
| <namnet på leiaren>  <tittelen til leiaren> | <namnet på saksbehandlaren>  <tittelen til saksbehandlaren> |